ബന്ധുവിനെ കുത്തിക്കൊന്ന കേസ്: പ്രതിയുടെ ജാമ്യാപേക്ഷ തള്ളി തൃശ്ശൂര്: മുന്വൈരാഗ്യത്തെത്തുടര്ന്ന് ബന്ധുവിനെ കുത്തിക്കൊന്ന കേസില് പ്രതിയുടെ ജാമ്യാപേക്ഷ കോടതി തള്ളി. ചെന്ത്രാപ്പിന്നി മാരാത്ത് സുരേഷി52നെ കൊലപ്പെടുത്തിയ കേസില് ചെന്ത്രാപ്പിന്നി വില്ലേജ് മാരാത്ത് അനൂപ്കുമാറി40ന്റെ ജാമ്യാപേക്ഷയാണ് തൃശ്ശൂര് പ്രിന്സിപ്പല് ജില്ലാ സെഷന്സ് ജഡ്ജി പി.ജെ. വിന്സെന്റ് തള്ളിയത്. 2021 ഓഗസ്റ്റ് 21നാണ് കേസിനാസ്പദമായ സംഭവം നടന്നത്. ഭാര്യയോട് പ്രതി അസഭ്യം പറഞ്ഞത് ചോദ്യം ചെയ്ത സുരേഷിനെ പ്രതി കൈയിലുണ്ടായിരുന്ന കത്തിയെടുത്ത് കുത്തിയും വെട്ടിയും മാരകമായി മുറിവേല്പിക്കുകയായിരുന്നു. ഗുരുതാരാവസ്ഥയിലായ സുരേഷിനെ ആശുപത്രിയിലേക്ക് കൊണ്ടുപോയെങ്കിലും രക്ഷിക്കാനായില്ല. ഓഗസ്റ്റ് 22 മുതല് പ്രതി റിമാന്ഡില് കഴിഞ്ഞുവരികയാണ്. കൊടുങ്ങല്ലൂര് മജിസ്ട്രേറ്റ് കോടതിയില് നല്കിയ ജാമ്യാപേക്ഷ തള്ളിയതിനെത്തുടര്ന്നാണ് പ്രിന്സിപ്പല് സെഷന്സ് കോടതിയില് ജാമ്യാപേക്ഷ ഫയല് ചെയ്തത്. പ്രോസിക്യൂഷന് വേണ്ടി ജില്ലാ പബ്ലിക്ക് പ്രോസിക്യൂട്ടര് കെ.ഡി ബാബു ഹാജരായി. The post ബന്ധുവിനെ കുത്തിക്കൊന്ന കേസ്: പ്രതിയുടെ ജാമ്യാപേക്ഷ തള്ളി first appeared on MalayalamExpressOnline.